SÓS FÖLDEK A NAGY- ALFÖLDÖN. 31 



Legtöbb helységből a trágyát a helységen kívül fekvő gödrök kitöl- 

 tésére használták föl (pld. Balmazújváros), a hol a gödrökben össze- 

 gyűlt víz a nitrogén vegyületeket kioldotta belőle s a környék földjét 

 átitatta vele. 



Más helyütt a helység szélén nagy dombokká halmozták föl ; 

 a csapadék vizek itt is kioldták a nitrogén vegyületeket belőle s azok 

 bele ivódtak a talajba. A nyári meleg beáltával ez a nitrogén tartalmú 

 talajnedvesség fölhúzódott a fölszínre s ott a víz elpárolgása után a sók 

 kivirágoztak. A meszes altalajban az ammóniák vegyületek nitrifakálódtak 

 s a fölszínen mészsalétrom virágzott ki. 



A salétromtermő helyek mindannyian egy ér, tó, vagy vízállás 

 szélén voltak, a községi trágyatelep közelében. 



Mióta a trágyát a szántóföldre viszik, a salétrom kivirágzás is 

 megszűnt. A talaj felvételeim alkalmával fölkerestem e régi salétrom- 

 szérűket, de sehol sem tudtam a talajban szokatlan mennyiségű salét- 

 romot kimutatni. Salétrom kivirágzásnak pedig sehol már nyomát sem 

 találtam. 



A székes és sós talajok elterjedése. 



A Közlöny kerete nem engedi meg, hogy az egyes székes területek 

 tüzetes leírását adjam, a mellékelt térképen összefüggésüket iparkodtam 

 megvilágítani s elterjedésüket lehetőségig feltüntetni. A homoki székes- 

 területeket külön jelöltem ki, de a háti és a völgyi agyagos székeket 

 külön választani a kisméretű térképen nem volt lehetséges. 



E munkám célja nem lehetett a hazai széksós területek ismerte- 

 tése. Ehelyt csak a Nagy-Alföld székes- és sósterületeinek kialakulási 

 folyamatát kívántam megvilágítani s a széksó képződésnek a Nagy- 

 Alföld domborzati, éghajlati és talaj alakulatával való összefüggését 

 óhajtottam bebizonyítani. 



Hiszem hogy sikerült meggyőznöm szaktársaimat arról, hogy a székes 

 talajok tanulmányozásakor és hasznosításukat célzó kísérletek végzésekor 

 nem szabad ötletszerűen végzett utazások alkalmával, az év különböző 

 szakában, gyűjtött minták elemzéséből következtetéseket vonni s a 

 javítást célzó eljárásokat pusztán a kémiai elemzés adataira alapítani. 



